Езоп
Лисица и маймуна

Превод от английски: Анатолий Буковски, Лина Бакалова, Надежда Накова, 2015

chitanka.info

Веднъж маймуната танцувала на едно събиране на животните и всички толкова харесали изпълнението й, че я избрали за царица. Лисицата, която й завиждала за оказаната чест, се натъкнала на един капан, в който имало парче месо. Тя завела маймуната на това място и й казала, че е намерила имане, но не се е възползвала от него, а е запазила тази ценна находка за своята царица — и я подканила да го вземе. Маймуната лекомислено се приближила и се хванала в капана. Когато обвинила лисицата, че нарочно й е устроила клопка, тя отговорила:

— Ех, маймуно, като ти е толкова умът, как ще царуваш над животните?

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.